Paljastuskirja väittää: George Harrisonilta jäi avioton lapsi - Viihde - Ilta-Sanomat
Paljastuskirja väittää: George Harrisonilta jäi avioton lapsi
Julkaistu: 10.12.2001 0:00
George Harrisonilla on Britanniassa 39-vuotias lehtolapsi, joka ei koskaan tavannut viikko sitten syöpään kuollutta isäänsä.
Näin väittää Beatlesin sisäpiiriin kuulunut Alistair Taylor uudessa kirjassaan A Secret History.
Taylorin mukaan lapsen äiti on Sandra-niminen nainen, ja lapsi oli saanut alkunsa Beatlesin keikkaillessa Pohjois-Englannissa.
Harrison ei kirjan mukaan yrittänyt koskaan ottaa yhteyttä lapseensa, joka ei välttämättä edes itse tiedä oikean isänsä henkilöllisyyttä. Jos tietäisi, hänellä voisi olla lailliset oikeudet kymmenien miljoonien markkojen perintösiivuun.